Administrația Națională de Meteorologie (ANM) a emis joi, 28 martie, un cod galben de vânt, prezent în 6 județe ale țării.
Mai exact, până la ora 9:00, în județele Gorj, Olt, Dolj, Vâlcea și Mehedinți se vor semnala intensificări ale vântului care vor depăși la rafală 55…65 km/h și izolat 70 km/h.
Totodată, până la ora 10:00, în județul Sibiu se vor semnala intensificări ale vântului care vor depăși temporar la rafală 55…65 km/h.
Amintim că, ANM a emis un mesaj de vreme severă. Astfel, până vineri, 29 martie, ora 21, temporar vor fi intensificări ale vântului în cea mai mare parte a țării, cu viteze în general de 45…55 km/h, iar la munte rafalele vor depăși 60…70 km/h.
Va ploua îndeosebi în vestul, centrul și nordul țării, unde local vor fi cantități de apă de 10…15 l/mp, favorizând topirea stratului de zăpadă de la munte.